- Vi har arbejdet med Eurovision 2014-projektet i over et halvt år. Og det betyder, at vi nu for alvor bevæger os fra planlægningsfasen til etableringsfasen, hvor alting bliver mere konkret, fortæller Søren Therkelsen.

- Man kan ikke fra starten se en færdig hal med publikumstribuner og scene. Det vil vokse gradvist frem i den rækkefølge, der giver mest mening i forhold til opsætningsarbejdet.

Plads til 10.000 publikummer og 2000 pressefolk

Inde i hallerne skal der nu etableres tribuner til de ca. 10.000 publikummer, som kan se hvert af de tre tv-shows og de seks generalprøver. De moduler, som scenen består af, skal konstrueres, og der skal installeres lyd og lys.

Læs også : Grand prix-gæster kan sejle til showet i pendulfart

Og udenfor på Refshaløen skal der anlægges et stort produktionsområde med sendevogne, telte og skurvogne til redaktionen. Der skal etableres omklædning og make-up-rum, kantine og akkrediteringscenter og bygges et pressecenter med plads til 1500-2000 reportere fra hele verden.